મેડિકલ સહિતની જરૂર સેવાઓ આપતા લોકોને બિરદાવવા વડા પ્રધાન નરેન્દ્ર મોદીએ જનતા કર્ફ્યૂના દિવસે દેશના લોકોને થાડી વગાડીને આ તમામ લોકોની સેવાનું સન્માન કરવા અપીલ કરી હતી.

સમગ્ર દેશમાં લોકોએ વડા પ્રધાનની અપીલને સ્વીકારી હતી અને આ કપરા વખતમાં ખડેપગે રહેલા તબીબો, નર્સ તથા મેડિકલ સ્ટાફની સેવાને બિરદાવી હતી.



જોકે આ વચ્ચે કોરોના વાઇરસના સમયમાં હૉસ્પિટલમાં કામ કરતાં તબીબો પર હુમલા અને સતામણીના કેસ પણ બહાર આવી રહ્યા છે.

આ પ્રકારની એક ઘટના ગુજરાતના સુરત શહેરમાં સામે આવી છે. જેમાં સરકારી હૉસ્પિટલમાં કાર્યરત મહિલા તબીબ સાથે પાડોશી તથા સોસાયટીના રહીશો દ્વારા કથિત દુર્વ્યવહારની ઘટના નોંધાઈ છે.

સુરતના ન્યૂ સિવિલ હૉસ્પિટલમાં કામ કરતાં ડૉ. સંજીવની પાણીગ્રહી સાઇકિયાટ્રી વિભાગમાં ફરજ બજાવે છે. તેમની સાથેના કથિત દુર્વ્યવહારનો વીડિયો વાઇરલ થયો છે. 

બીબીસીએ વીડિયોની તપાસ કર્યા બાદ ડૉ. સંજીવની પાણીગ્રહીનો સંપર્ક કર્યો. તેમણે વીડિયો સાચી હોવાની પુષ્ટિ કરી અને ઘટના મામલે વાતચીત કરી.













બીબીસી સાથેની વાતચીતમાં તેમણે ઘટના વિશે જણાવ્યું, “હું સિવિલ હૉસ્પિટલમાં છેલ્લાં કેટલાંક વર્ષોથી કામ કરું છું. મ... બીજા 4000 અક્ષરો માટે લેખ ચાલુ રાખો:
ારી ડ્યૂટી હોવાથી હું હૉસ્પિટલ જાઉં છું અને તમામ સાવધાની રાખું છુ.”

“પરંતુ 23મી તારીખે હું હૉસ્પિટલ પરથી પરત ફરી રહી હતી ત્યારે મારી સોસાયટીના ગૅટ પાસે અન્ય રહીશોએ 'હું ચેપ ફેલાવી શકું છું', જેવી ટિપ્પણીઓ કરી હતી.”

“મને ત્યાં સુધી કહેવાયું કે હું હિટલિસ્ટમાં આવી ગઈ છું. સોસાયટીમાં પ્રવેશતી વખતે મુશ્કેલીનો સામનો કરવો પડ્યો હતો.”

“જોકે મેં સોશિયલ મીડિયા દ્વારા મદદ માગી અને તેથી સ્થાનિક નેતાની મદદ મળી, એ પછી આ બાબત શાંત થઈ ગઈ. પરંતુ આડકતરી રીતે માનસિક સતામણી માટે ટીકા-ટિપ્પણીઓ કરવામાં આવતી હતી.”

તેઓ કહે છે, “આખરે ચોથી એપ્રિલે મારા પાડોશીએ મને કહ્યું કે મને કોરોના વાઇરસનો ચેપ લાગ્યો છે એટલે હું વાઇરસનો ચેપ ફેલાવી શકું છું. મને ધમકી આપી. પછી બીજા દિવસે મારા ડૉગની બાબતની તકરારને બહાનું બનાવી મારી સાથે લડાઈ કરી.”

 “મને ત્યાં સુધી કહેવાયું કે હું હૉસ્પિટલમાં કામ કરું છું, તો સોસાયટીમાં કોરોના ફેલાવી શકું છું. વળી હું ભાડે રહેતી હોવાથી મકાન ખાલી કરાવવા પણ આડકતરી રીતે દબાણ લાવવામાં આવ્યું.”

 “હું મારા નાના બાળક સાથે રહું છું, આ ઘટના મારા બાળક સામે બની હોવાથી એ પણ ડરી ગયો છે. મારી સાથે સોસાયટીના રહીશો દ્વારા બીજી વખત આવું વર્તન કરાયું છે.”

 “આખરે પાડોશી દ્વારા આક્રમક અભિગમ અપનાવવામાં આવતા મેં વીડિયો રેકર્ડ કરી લીધો અને પછી વડા પ્રધાન મોદી તથા પોલીસ પાસે મદદ માગી. પોલીસે આ મામલે કાર્યવાહી કરી છે.”

“ગુજરાતના ડીજીપી શિવાનંદ ઝાનો પણ મને ફોન આવ્યો અને કાર્યવાહી કરવાની ખાતરી આપી છે.”

અત્રે ઉલ્લેખનીય છે કે ડૉ. સંજીવની સાથે વાતચીત થઈ ત્યારે તેઓ પોલીસ-સ્ટેશનમાં કાર્યવાહીની પ્રક્રિયા હાથ ધરી રહ્યા હતા અને ત્યાંથી તેઓ બીબીસી સાથે વાતચીત કરી રહ્યાં હતાં.

ઘટનાની તપાસ કરી રહેલા સુરતના પોલીસ અધિકારી જે. બી. બોબડિયાએ બીબીસીને જણાવ્યું કે આ મામલે કાર્યવાહી કરવામાં આવી છે. જે વ્યક્તિઓ સામે ફરિયાદ થઈ છે તેમની અટકાયત કરી સીઆરપીસીની કલમ 151 હેઠળ પ્રક્રિયા હાથ ધરી છે. 

તેમણે કહ્યું,“કેસ સંબંધિત બે વ્યક્તિને મૅજિસ્ટ્રેટ સમક્ષ હાજર કરી દેવાયા હતા. અને જામીન પર મુક્ત કરાયા છે તથા આગળ જરૂર લાગતાં પગલાં લેવામાં આવશે.”

જોકે અત્રે નોંધનીય વાત એ છે કે સુરતમાં આ પ્રકારની આ પહેલી ઘટના નથી બની. કેટલાક સપ્તાહ અગાઉ ન્યૂ સિવિલ હૉસ્પિટલના જ એક અન્ય ડૉક્ટર સાથે પોલીસ દ્વારા કથિત દુર્વ્યવહાર થયાની ઘટના પણ સામે આવી હતી.

બીબીસીએ ડૉક્ટર ઓમકાર ચૌધરી...